stanford-oval/wikipedia huggingface dataset:
פורמוסט
רשימת לוויינים

| 0 | 1 | 2 | 3 | 4 | 5 |
| --- | --- | --- | --- | --- | --- |

| תאריך שיגור | לוויין | אתר שיגור/משגר | יצרן | משקל | הערות |
| 27 בינואר 1999 | FORMOSAT 1 | נמל החלל קייפ קנוורל   אתנה 1 | TRW | 402 | חישה מרחוק |
| 20 במאי 2004 | FORMOSAT 2 | בסיס חיל האוויר ונדנברג   טאורוס 3 | יצרן מקומי/Astrium | 764 | חישה מרחוק |
| 15 באפריל 2006 | FORMOSAT 3 | בסיס חיל האוויר ונדנברג   מינוטאור 3 | Orbital Sciences Corporation | 70 | חישה מרחוק |
| 24 באוגוסט 2017 | FORMOSAT 5 | בסיס חיל האוויר ונדנברג   פאלקון 9 | יצרן מקומי | 475 | חישה מרחוק |
| 25 ביוני 2019 | FORMOSAT 7 | נמל החלל קייפ קנוורל   פאלקון 9 | יצרן מקומי | 278 | חישה מרחוק |
| 9 באוקטובר 2023 | FORMOSAT 7R | מרכז החלל הגיאני   וגה | יצרן מקומי | 280 | חישה מרחוק |
צבא ההגנה של זמביה

| --- | --- |

 מדינה:  זמביה זמביה
 תקופת הפעילות:  1964–הווה (כ־60 שנה)
 זרועות בצבא:  זרוע היבשה  חיל האוויר  השירות הלאומי
 סוגי נשקים:  זרוע יבשה: טנקים: עד 50  כלי ארטילריה: כ-100  כלים משוריינים שונים: כ-200 חיל האוויר: מטוסים עם יכול חימוש: כ-40  מסוקים: כ-30  מטוסי תובלה: 13  כלי טיס אחרים: כ-20
 מנהיגות
 המפקד העליון:  האקאינדה היצ'ילמה
 שר ההגנה:  אמברוז לופומה
 כוח אדם
 גיל הגיוס:  18
 כוחות פעילים:  15,200~
 כוחות מילואים:  3,500~
 תעשייה
 ספקים זרים:  ארצות הברית ארצות הברית  ברית המועצות ברית המועצות  הרפובליקה העממית של סין הרפובליקה העממית של סין  ישראל ישראל  הממלכה המאוחדת הממלכה המאוחדת
 https://www.mod.gov.zm/
 
צבא ההגנה של זמביה (באנגלית: Zambia Defense Force) הוא הכוחות המזוינים של רפובליקת זמביה שתפקידם העיקריים להגן על ריבונות המדינה שתפקידם העיקריים להגן על ריבונות המדינה ולסייע במישור הלאומי. המפקד העליון הוא הנשיא ובראש הצבא עומד הרמטכ"ל הכפוף למשרד הגנה והביטחון הלאומי ולשר העמוד בראשו.
ארגון

הצבא מורכב בעיקר מצבא יבשה, חיל האוויר והשירות הלאומי של זמביה (שאינו כוחו צבאי במהותו אך תחת הצבא), וזאת לצד יחידות נוספות. בהיותה מדינה ללא מוצא לים, אין לזמביה צי, אם כי צבא זמביה מקיים יחידה סיור ימית הפועלים מקווה מים פנימיים. מספר החיילים המשרתים הוא מעל ל-15,000 בשירות פעיל לצד כ-3,000 במילואים (לא כולל השירות הלאומי) המפוזרים ביחידות הבאות:
זרוע יבשה
3 חטיבות חי"ר
רגימנט שריון אחד
רגימנט סיור משורין
גדוד ממוכן
6 גדודי חי"ר קלים
יחידה ימית
רגימנט ארטילריה
2 גדודים קניים
גדוד רקטי
3 גדודי חי"ר מרחבים
יחידת קומנדו
יחידת הכשרה
זאת לצד יחידות תמיכה נוספת כמו רפואה חימוש ועוד
חיל האוויר
גדוד הגנה אווירית
9 טייסות
ויחידות מטה נוספות.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להשלים את ההיסטוריה הצבאית וניתן לעזר בפרטי הערת השולים.
הצבא הוקם עם עצמאותה של זמביה ב-24 באוקטובר 1964, על בסיס יחידות שהרכיבות את כוחות הגנה של הפדרציה המפורקת של רודזיה וניאסלנד. במהלך שנות ה-70 וה-80, הוא היה מעורב במספר סכסוכים אזוריים, דוגמת מלחמת הגבול בדרום אפריקה ומלחמת הסבך הרודזי. בנוסף הצבא היה מעורב במשימות מטעם האו"ם והאיחוד האפריקאי.
גלריה

חיילי זמביה במשימת האו"ם ברפובליקה המרכז אפריקאית
מטוס Hongdu JL-8 בשירות חיל האוויר הזמבי
מטוס Harbin Y-12 בשירות חיל האוויר הזמבי
הערות שוליים

↑  Guy Martin, Zambia Defence Force, defenceWeb, ‏2014-10-08 (ב־)
↑  2024 Zambia Military Strength, www.globalfirepower.com (באנגלית אמריקאית)
↑  Zambia : President Lungu launches marine unit Nchelenge district, ‏2015-07-27 (באנגלית בריטית)
↑  ZAF ICT DEPT, About Us, Zambia Air Force | ZAF (באנגלית בריטית)
↑  Zambia Army, www.globalsecurity.org
| --- | --- |
בקרת זהויות :  ISNI: 0000 0004 0455 6524 
רונדל חיל האוויר של זמביה
מצר שינקוק

|  מידע כללי |
| --- | --- |
 סוג:  ערוץ 
 מידע נוסף
 מדינות באגן הניקוז:  ארצות הברית 
 קואורדינטות:  40°50′33″N 72°28′34″W﻿ / ﻿40.8425°N 72.47611111°W﻿ / 40.8425; -72.47611111
 he
 
מצר שינקוק (באנגלית: Shinnecock Inlet) הוא המצר המזרחי ביותר מבין ששת המֵצָרים העיקריים המחברים מפרצים מהחוף הדרומי של לונג איילנד לאוקיינוס האטלנטי. מפרצים אלה מוגנים מהאוקיינוס באמצעות שרשרת איי המחסום החיצוני הצר, שאורכה כ-200 ק"מ, והמשתרעת מהעיר ניו יורק ועד לסאות'המפטון, ניו יורק, על החוף הדרומי של לונג איילנד(אנ'). המצר מפריד בין האי ווסטהמפטון מחצי האי המשתרע מכפר סאות'המפטון. המצר נוצר על ידי הוריקן ניו אינגלנד(אנ') ב-1938, שהרג כמה אנשים כשפרץ את האי בהמפטון בייס, ניו יורק(אנ'). השם בא מהאומה הילידית שינקוק.
המצר קטע את זרימת החול (שבדרך כלל זורם ממזרח למערב) וכתוצאה מכך חלה בליה חופית גדולה בצד המערבי של המצר, ש"הסתייעה" בנור'איסטר(אנ') של דצמבר 1992 שחיסל את רוב ווסטהאמפטון דיונס(אנ'), ניו יורק. התופעה נקראת "נדידה אורכית"(אנ'). המאמצים למנוע שחיקה עם מבני חול מלאכותיים, רק דחפו את הבעיות מערבה יותר, וכתוצאה מכך נוצרו בעיות חמורות של שחיקת חוף באי פָיֶיר איילנד. ווסטהאמפטון דיונס התאגדה ב-1993 במיוחד, כדי לקבל מעמד משפטי במחלוקות עם חיל ההנדסה של ארצות הברית בעניין הגנות החוף. בשנת 2010 נחפר המצר, והחול הונח על חוף הים בכביש K כחלק מתוכנית הביניים West of Shinnecock Inlet לחידוש החול.
ב-17 יולי שנת 1996, בעקבות התרסקות טיסה 800 של TWA מול חופי לונג איילנד, מצר פייר איילנד היה נתיב הגישה הראשוני למים עבור ספינות שחשו לאזור ההתרסקות שהיה במרחק של כ-13 ק"מ מהמצר. לאורך הלילה שבין ה-17 ל-18 ביולי, סירות שנשאו שרידי אדם ופסולת מטוסים עברו מאזור ההתרסקות דרך מפרץ מוריצ'ס לתחנת משמר החופים של מוריצ'ס מזרח, לפני שתנועת כלי השייט הללו הועברה ב-18 ביולי למפרץ שינקוק (Shinnecock Bay), דרך מצר שינקוק המרוחק 29 ק"מ מצפון-מזרח לאזור ההתרסקות, אבל המים שם רחבים ורגועים יותר.
ראו גם

גאוגרפיה של מצרים ומפרצים באזור לונג איילנד רבתי
ביאורים

↑  לצפייה במפת תצלום של מיצר שינקוק, במרכזו של מפרץ שינקוק, ראו כאן. על ידי הקטנת המפה ניתן להתרשם מגודלו של מפרץ שינקוק.
↑  נדידה של משקעים חוליים עם הזרם האורכי שזורם לאורך החוף, ובמקרה "שלנו" ממזרח למערב. סימוכין ומידע נוסף ראו כאן.
הערות שוליים

↑  Geological Impact of the 1938 Hurricane, The Long Island Express, Aug. 29, 2016 via WayBackMachine
↑  Fire Island to Montauk Point - History, US Army Corps of Engineers New York District Website
↑  Geological Impact of the 1938 Hurricane, The Long Island Express, Aug. 29, 2016 via WayBackMachine
↑  [https://web.archive.org/web/20220505020600/https://www.ntsb.gov/investigations/AccidentReports/Reports/AAR0003.pdf Aircraft Accident Report - In-flight Breakup Over the Atlantic Ocean
Trans World Airlines Flight 800, July 17, 1996], National Transportation Safety Board, Washington, D.C. 20594
1 2  APPENDIXES - In-flight Breakup Over the Atlantic Ocean, Trans World Airlines Flight 800, Boeing 747-131, N93119, Near East Moriches, New York, July 17, 1996 (PDF). National Transportation Safety Board. 23 August 2000.
גשר פולאסקי

| --- | --- |
גשר פולאסקי, המבט ממערב.
גשר פולאסקי, המבט ממערב.
 מידע כללי
 סוג:  גשר נפתח, גשר, גשר להולכי רגל, גשר 
 שימוש:  חציית נהר ניוטאון קריק לכלי רכב, אופניים והולכי רגל
 על שם:  קסימיר פולסקי 
 מיקום:  ניו יורק, קווינס מצפון לו וברוקלין מדרומו, בניו יורק (מדינה)
 מדינה:  ארצות הברית ארצות הברית
 הקמה ובנייה
 תקופת הבנייה:  ? – 10 בספטמבר 1954
 תאריך פתיחה רשמי:  10 בספטמבר 1954 
 חומרי בנייה:  פלדה 
 מידות
 אורך:  860 מטר
 גובה:  למעבר ספינות 12 מטר
 מידע טכני
 נתיבים:  5 למכוניות ואחד לרוכבי אופניים והולכי רגל לשני הכיוונים.
 קואורדינטות:  40°44′21″N 73°57′9″W
 he
 
גשר פולאסקי (באנגלית: Pulaski Bridge) הוא גשר נפתח בעיר ניו יורק המחבר את העיר לונג איילנד סיטי(אנ') בקווינס שמצפון לגשר לגרינפוינט(אנ') בברוקלין שבדרומו, ומעל נהר ניוטאון קריק. הוא נקרא על שמו של המפקד הצבאי הפולני ולוחם מלחמת העצמאות האמריקנית קסימיר פולאסקי במחווה לאוכלוסייה הפולנית-אמריקאית הגדולה בגרינפוינט. הגשר מחבר בין רחוב 11 בקווינס לשדרות מקגינס(אנ') (לשעבר רחוב אוקלנד) בברוקלין.
הגשר חוצה את ניוטאון קריק, את מסילת הברזל של הרכבת של לונג איילנד-LIRR(אנ'), ואת הכניסה למנהרת קווינס-מידטאון מדרום לצפון. הגשר נושא שישה נתיבי תנועה ומדרכה להולכי רגל; המדרכה להולכי הרגל נמצאת בצד המערבי של הגשר, בצד של מורד הנהר (לכיוון האיסט ריבר) ויש לה נופים של אזורי התעשייה המקיפים את ניוטאון קריק, קו הרקיע של מנהטן ושל מספר גשרים אחרים, כולל גשר ויליאמסבורג, גשר קווינסבורו וגשר קוֹזְיוֹסְקוֹ(אנ'). הגשר שוחזר בין השנים 1991 ל-1994.
בהיות הגשר ממוקם מעט יותר מ-21 ק"מ מתחילת מרתון ניו יורק שבגשר ורזאנו נארוז, גשר פולאסקי משמש כנקודת מחצית הדרך המשוערת במרוץ.
הכתובת "גלגלים על שבילים אינדיאנים" על גשר פולאסקי מעל הגישה למנהרת קווינס -מידטאון.
גשר פולאסקי נפתח לתנועה ב-10 בספטמבר 1954. הוא שימש כתחליף לגשר ורנון אווניו הסמוך, שחיבר את שדרת ורנון (כיום שדרות ורנון) בלונג איילנד סיטי עם שדרת מנהטן בגרינפוינט.מ-1979 ועד 1990, צוירה הודעה "גלגלים על שבילים אינדיאנים" על גשר פולאסקי מעל הגישה למנהרת קווינס-מידטאון. יצירת האמנות נוצרה על ידי ג'ון פקנר(אנ') כמחווה לשלושה עשר השבטים האינדיאנים אשר אכלסו את לונג איילנד, והתייחסו לדפוסי התנועה המשתנים בשדרות ורנון, שהיה בעבר הרחוק שביל אינדיאני.
במהלך חורף 2015 בוצעה בנייה של שביל אופניים, שהציב אתגרים הנדסיים בפני המתכננים, והוא נפתח בסופו של דבר בסוף אפריל 2016.
ביאורים

↑  להמחשה באיזה גשר נפתח מדובר, ראו איור נע כאן.
↑  לצפייה במפה המציגה את מיקום הגשר וסביבתו הקרובה, לרבות האיסט ריבר שממערבו, ושאליו מתנקז נהר נהר ניוטאון קריק, ראו כאן.
↑  התיעתוק על פי ההיגוי כאן.
↑  מכיוון שה-Pulaski הוא גשר שער עם קטע פתוח באמצע, הוא מציג מספר אתגרים שלא מתמודדים גשרים אחרים. ראשית, מחיצות פיזיות חייבות להיות קלות משקל אך מותקנות היטב כך שהן לא ישתחררו כאשר הגשר נפתח. שנית, המפרקים שבהם שני העלים מתאחדים חייבים להיות מוגנים איכשהו, כדי להפוך אותם ליותר ידידותיים לגלגלי האופניים. סימוכין ראו כאן.
הערות שוליים

1 2  George Robinson, .F.Y.I., The New York Times, December 7, 2003
↑  Erin Conlon, Greenpoint History: When Oakland Street Became McGuinness Boulevard, Greenpointers, July 3, 2023
↑  Lynn Holloway, Pulaski Project Nearing Finish, The New York Times, March 20, 1994
↑  The Course, ING New York City Marathon
↑  Bridge Linking Greenpoint Section of Brooklyn and Long Island City Is Opened, The New York Times, Sept. 11, 1954
↑  Vernon Avenue Bridge, Brooklyn Relics
↑  Anita Richterman, Problem Line, Newsday (Suffolk Edition), Sep 7, 1983 p.125
↑  Jesse McKinley, F.Y.I., The New York Times, May 21, 1995
↑  David Meyer, The Pulaski Bridge Bikeway Is Open and It’s Magnificent, StreetsBlogNYC, April 29, 2016
מצר מוריצ'ס

| --- | --- |

מצר מוריצ'ס כשמימינו מפרץ מוריצ'ס ומשמאלו מפרץ נארו - מפרץ המשנה המזרחי ביותר של המפרץ הדרומי הגדול (Graet South Bay).
 מידע כללי
 סוג:  ערוץ 
 מידע נוסף
 מדינות באגן הניקוז:  ארצות הברית 
 קואורדינטות:  40°45′52″N 72°45′15″W﻿ / ﻿40.76447°N 72.754233°W﻿ / 40.76447; -72.754233
 he
 
מצר מוריצ'ס (באנגלית: Moriches Inlet) הוא מצר המחבר בין מפרץ מוריצ'ס (Moriches Bay) לאוקיינוס האטלנטי, במחוז סאפוק, ניו יורק(אנ'). השם Moriches מגיע ממריצ'ס - שם של אינדיאני שהחזיק בקרקע על Moriches Neck .
המצר מהווה את הגבול המזרחי של האי פָיֶיר איילנד(אנ') ואת הגבול המערבי של האי ווסט המפטון - אי מחסום עליו שוכנת השכונה ווסט המפטון דיונס(אנ') בעיר סאות'המפטון (ניו יורק).
המצר היה קיים באי פָיֶיר איילנד עד שנסגר בתהליכי סדימנטציה טבעיים במהלך המאה ה-19. המצר שפיצל את ווסט המפטון מפָיֶיר איילנד עבר ב-1931 הרחבה משמעותית על ידי סופת נור'איסטר(אנ').
בין 1933 ל-1938 מצר מוריצ'ס התרחב לרוחב של 1,200 מ', והעמיק עם חול שהושקע במפרץ ובאוקיינוס. ההתרחבות שככה ב-1938 כאשר ההוריקן הגדול בשנה זו פתח את מצר שינקוק מזרחה יותר, בין מפרץ שינקוק והאוקיינוס.
בניסיון לייצב את ההידרדרות של אי המחסום, הרשויות המקומיות הערימו בין השנים 1952 ו-1953 ערמות חול על המצר. חיל ההנדסה של צבא ארצות הברית השתלט על תחזוקת המצרים והמזחים בשנות ה-80. הצבא, בתורו, נתקל במחלוקת עם הטענות שהגבעות והמזחים חוסמים את הסחף הטבעי של החוף הארוך, ממזרח למערב, שמילא מחדש את החול. המצר והגבעות נתפסו כאחראים לאובדן של 8–10 מיליון מטרים מעוקבים של חול בפָיֶיר איילנד, המייצגים אובדן של כ-30 מ' של חוף, ועומק של 3 - 5 מ' לאורך כל 51 הקילומטרים של אזור החוף של פייר איילנד.
המצר היה נתיב הגישה הראשוני למים עבור ספינות שחשו למקום לאחר ההתרסקות של טיסת TWA 800 ב-17 ביולי 1996, שהתפרקה בטיסה והתרסקה באוקיינוס כ-13 ק"מ מהמצר. לאורך הלילה שבין ה-17 ל-18 ביולי, סירות שנשאו שרידי אדם ופסולת מטוסים עברו מאזור ההתרסקות דרך מפרץ מוריצ'ס לתחנת משמר החופים של מוריצ'ס מזרח, לפני שתנועת כלי השייט הללו הועברה ב-18 ביולי למפרץ שינקוק (Shinnecock Bay), המרוחק 29 ק"מ מצפון-מזרח לאזור ההתרסקות, זאת בשל המים הרחבים והרגועים יותר של מפרץ שינקוק.
ראו גם

גאוגרפיה של מצרים ומפרצים באזור לונג איילנד רבתי
ביאורים

↑  תיעתוק לפי האתר כאן.
↑  לצפייה במפת המיצר, האיים והמפרצים שבסביבתו הקרובה, ראו כאן.
הערות שוליים

↑  William Tooker Wallace, 2009, The Indian Place-Names on Long Island and Islands Adjacent, with Their , pp Probable Significations, pp 144-145, Books Google
1 2 3  Geological Impact of the 1938 Hurricane, The Long Island Express, Aug. 29, 2016 via WayBackMachine
↑  [https://web.archive.org/web/20220505020600/https://www.ntsb.gov/investigations/AccidentReports/Reports/AAR0003.pdf Aircraft Accident Report - In-flight Breakup Over the Atlantic Ocean
Trans World Airlines Flight 800, July 17, 1996], National Transportation Safety Board, Washington, D.C. 20594
1 2  APPENDIXES - In-flight Breakup Over the Atlantic Ocean, Trans World Airlines Flight 800, Boeing 747-131, N93119, Near East Moriches, New York, July 17, 1996 (PDF). National Transportation Safety Board. 23 August 2000.
הצבא הלאומי של סורינאם

| --- | --- |


 מדינה:  סורינאם סורינאם
 תקופת הפעילות:  1975–הווה (כ־49 שנים)
 זרועות בצבא:  זרוע יבשה  זרוע אוויר  זרוע ימית
 סוגי נשקים:  כ-20 נגמשים  כ-50 שריוניות לחימה  כלים רכב נוספים  3 מסוקים  כ-20 כלי שיט
 שם קצר:  SNL
 מטה:  פרמריבו 
 כוח אדם
 סוג שירות:  התנדבותי
 גיל הגיוס:  18
 כוחות פעילים:  2,500~
 תקציב
 תקציב שנתי:  60 מיליון (דולר אמריקאי)
 אחוזי תמ"ג:  0.7
 תעשייה
 ספקים זרים:  ארצות הברית ארצות הברית  צרפת צרפת  ברזיל ברזיל  ממלכת ארצות השפלה ממלכת ארצות השפלה  הרפובליקה העממית של סין הרפובליקה העממית של סין
 https://gov.sr/ministeries/ministerie-van-defensie/het-nationaal-leger/
 
הצבא הלאומי של סורינאם (בהולנדית: Surinaams Nationaal Leger) הוא הכוח המזוין של רפובליקת סורינאם האחרי לשימור ריבונותה וביטחונה של הרפובליקה כמו גם סיוע לאומי לרשויות המדינה וסיוע בביטחון פנים.
היסטוריה

פרק זה לוקה בחסר. אנא תרמו לוויקיפדיה ו.
נקודות ציון לאורך ההיסטוריה של הצבא:[דרוש מקור]
הצבא הוקם עם קבלת העצמאות ב-1975 ועל בסיס יחידות ביטחון הולנדיות שפעלו עד אז בקולוניה.
ב-25 בפברואר 1980 נערך הפיכה צבאית שהעמידה למשך 11 שנה משטר צבאי שביצע מספר פשעים כלל טבח ולאחריו ממשל דמוקרטי שיערוך רפורמות מקיפות בצבא בסיוע ארצות הברית הולנד.
ב-1982 הוקמה זרוע אוויר
בין השנים 1986 ל-1992 נערכה במזרח המדינה מלחמת אזרחים בין הצבא למחתרות של מיעוטים ילידים ואפרו-אמריקאים.
בנוסף צבא סורינאם של חיילים למשימות בינלאומיות מעבר לים.
ארגון ומבנה

הנשיא מוגדר כמפקד העליון הנעזר בשר הממונע על משרד הביטחון בעוד תחתם העומד בראש הצבא (הדרג המקצועי) הוא הרמטכ"ל
בצבא הלאומי משרתים כ-2,500 חיילים מקצועיים ביחידות הבאות:
זרוע יבשה
גדוד חי"ר
יחידת משטרה צבאית
יחידת כוחות מיוחדים
יחידת תמיכה וסיוע
זרוע ימית
חיל ים
משמר החופים - משמש בעיקר לשיטור ולוחמה בפשיעה בסיוע יחידות מגיאנה וגיאנה הצרפתית (איתם הוא חתות על הסכם שיתוף פעולה)
זרוע אוויר - משמש בעיקר לסיור ושיטור ומפעיל שלושה מסוקי Aerospace Alouette III החמושים במקלע כבד.
מרבית שיתוף הפעולה, הציוד הצבאי והאימונים מגיעים מהמדינות: הולנד, ארצות הברית, צרפת, סין וברזיל.
הערות שוליים

↑  Ministerie van Defensie, Overheid van de Republiek Suriname (באנגלית אמריקאית)
↑  Het Nationaal Leger, Overheid van de Republiek Suriname (באנגלית אמריקאית)
↑  Organisatie structuur, Overheid van de Republiek Suriname (באנגלית אמריקאית)
↑  2024 Suriname Military Strength, www.globalfirepower.com (באנגלית אמריקאית)
יהודה הגדרתי

יהודה הגדרתי הוא שם־העט של יהודה בן־ש"ך (שכביץ; ה' בסיוון תרע"ב, 21 במאי 1912 – ז' באלול תשכ"ט, 21 באוגוסט 1969), עיתונאי, סופר, משורר וחקלאי ישראלי.
קורותיו

נולד ב־1912 בגדרה, הבכור מארבעת ילדיהם של צפורה לבית רמברג ולמרדכי שכביץ, מוכתר גדרה.
למד בתיכון, אך לא סיים לימודיו.
כתב בעיתון הבקר מאז היווסדו ב־1935, ופרסם תחת שם־עטו גם בבוסתנאי, "בוסתנאי לנוער", פלשתיין פוסט והיום. את שם העט נטל מסבו, יעקב שכניץ, שנהג לפרסם קטעים בעיתונות העברית תחת השם "הגדרתי".
היה פעיל בבני בנימין,, מכבי, התאחדות האיכרים, הציונים הכלליים והליברלים וחבר בהגנה.
בעת מלחמת העצמאות שימש ככתב צבאי, אולם מרבית פועלו העיתונאי הוקדש לחקלאות ולסקירת תולדות היישוב החדש.
ב־1932 כתב את השיר "גדרה" למנגינת פזמונו של השיר הרוסי "שם, היכן שתעלת קריוקוב (ru')".
ב־1940 נשא לאשה את בתיה צ'רניאק. לזוג נולדו שלושה ילדים, בהם גלעד בן ש"ך.
על שמו רחוב "יהודה הגדרתי" בגדרה, וכן כיכר "4 האחים בן־ש"ך שכניץ".
לקריאה נוספת

דפים מתוך עזבונו של יהודה הגדרתי, 1970
א. סדומי, לזכרו של יהודה הגדרתי, למרחב, 24 באוגוסט 1969
יוסף תמיר, שלושים לפטירת יהודה הגדרתי – איש העט והאת, היום (עיתון ישראלי), 18 בספטמבר 1969
ג'יימס קמפר

ג'יימס לוסון קמפר (באנגלית: James Lawson Kemper;‏ 11 ביוני 1823 –  7 באפריל 1895) היה עורך דין, איש צבא ופוליטיקאי אמריקאי מווירג'יניה, איש המפלגה הדמוקרטית, שכיהן כחבר בית הנבחרים של וירג'יניה בשנים 1853–1863, מתוכן בשנתיים האחרונות כיושב הראש שלו, וכמושל וירג'יניה ה-37 בשנים 1874–1878.
ראשית חייו

ג'יימס קמפר נולד באחוזת מאונטיין פרוספקט שבמחוז מדיסון, וירג'יניה, כבנם של ויליאם ומריה אליזבת (לבית אליסון) קמפר. משפחת אביו היגרה בראשית המאה ה-18 מהאזור שכיום הוא העיר זיגן שבגרמניה. סבא-רבא שלו היה בין הכורים שגויסו למושבה של המושל אלכסנדר ספוטווד ביישוב גרמנה (Germanna) שבמושבת וירג'יניה, ואביו שהיה סוחר, עבר למחוז מדיסון בשנות ה-90 של המאה ה-18 לאחר שאביו מת מנפילה מסוס ב-1783 והותיר את אלמנתו לטפל בחמש בנותיו ובנו. בזמן שג'יימס קמפר נולד, חיו סבתו מצד אביו וארבעת דודותיו באחוזה שוויליאם קמפר רכש ב-1800.
סבא-רבא שלו מצד אמו, קולונל ג'ון ג'ספר סטדלר, שירת במטה של ג'ורג' וושינגטון כמהנדס אזרחי ותכנן את הביצורים של מרילנד, וירג'יניה וקרוליינה הצפונית במהלך מלחמת העצמאות של ארצות הברית, וסבו, ג'ון סטדלר אליסון, שירת כקצין במלחמת 1812, אך נפטר כאשר בתו מריה הייתה צעירה מאוד. אף על פי שכמה מאבות משפחת אביו היו חברים בכנסייה הרפורמית הגרמנית, היה ויליאם קמפר מעורב בכנסייה הפרסביטריאנית המקומית. אימו של ג'יימס קמפר הייתה אדוקה גם היא, אך אירחה נפשי ריקודים שנמשכו מספר ימים. אחיו, פרדריק ט. קמפר (אנ'), ייסד לימים את בית הספר הצבאי קמפר (אנ').
אף על פי שקמפר לא קיבל הכשרה צבאית כנער, ייסדו אביו ואחד השכנים, הנרי היל, בית ספר צבאי בשטחי האחוזה לחינוך הנערים המקומיים, כולל איי פי היל (אנ'), שהיה לידידו במשך כל ימי חייו. בשנים 1830–1840 שהה קמפר בחורפים באקדמיית לוקסט דייל, שאימנה צוערים. בהמשך הוא למד בוושינגטון קולג' (כיום אוניברסיטת וושינגטון ולי), ולמד שיעורים בהנדסה אזרחית במכון הצבאי של וירג'יניה (אנ') הסמוך. בטקס הסיום של וושינגטון קולג' ב-1842, נשא קמפר בן ה-19 את הנאום מטעם הבוגרים, שנושאו היה "הצורך במערכת בתי ספר ציבוריים בווירג'יניה". לאחר מכן שב קמפר לביתו, שם הוא הצטרף לאגודה להתנזרות מאלכוהול, ולמד משפטים בהדרכתו של ג'ורג' ו. סאמרס (אנ'), לאחר שהוענק לו ביוני 1845 תואר מוסמך אוניברסיטה מוושינגטון קולג'. ב-1846 הוא התקבל ללשכת עורכי הדין של וירג'יניה.
קריירה צבאית וראשית הקריירה הפוליטית

לאחר פרוץ מלחמת ארצות הברית-מקסיקו ב-1846, קרא הנשיא ג'יימס פולק לגיוסם של תשעה רגימנטים. קמפר וידידו בריקט ד. פריי (אנ') יצאו ב-15 בדצמבר לוושינגטון די. סי. מתוך תקווה להבטיח לעצמם מינויים ברגימנט המתנדבים הראשון של וירג'יניה. לאחר נסיעה לריצ'מונד וחזרה לוושינגטון לקבלת מידע נוסף, קיבל קמפר הודעה על מינויו כקצין המנהל והקפטן של היחידה. במהלך המלחמה קיבל קמפר ציונים לשבח ונפגש עם רבים שהיו לימים בתפקידי פיקוד צבאי, אך יחידתו הגיעה מיד לאחר קרב בואנה ויסטה (אנ') ועסקה בעיקר בפעולות הגנה היקפית במדינת קואווילה.
ב-3 באוגוסט 1848 השתחרר קמפר מהשירות בצבא ארצות הברית, ושם לעסוק בעריכת דין במחוז מדיסון ובמחוזות אורנג' וקלפפר השכנים. הוא ייצג רבים מוותיקי המלחמה בתביעות הקרקע שלהם, וכן עסק בעסקי מקרקעין וסייע בהקמת חברת בלו רידג' טרנפייק.
מתוך עניין בפוליטיקה, התמודד קמפר בפעם הראשונה ב-1850 על משרה ציבורית, פקיד ועידת החוקה של וירג'יניה, אך נוצח. כמי שראה את עצמו כתומך בעבדות, מתנגד לתנועה לביטול העבדות וכתומך בזכויות המדינות, הביס קמפר ב-1853 את מרקוס ניומן ונבחר לייצג את מחוז מדיסון בבית הנבחרים של וירג'יניה. באותה שנה נפטר אביו בגיל 76. כתומך חזק במוכנות הצבאית של המדינה, וכבעל ברית של הנרי וייז, התקדם קמפר להיות יושב ראש הוועדה לענייני צבא. ב-1858 הוא כבר היה בריגדיר גנרל במיליציה של וירג'יניה.
בסוף 1861 נבחר קמפר כיושב ראש בית הנבחרים, תפקיד בו הוא כיהן עד ספטמבר 1863. רוב תקופת כהונתו בתפקיד זה הקבילה לתקופת שירותו בצבא הקונפדרציה.
לאחר המלחמה

במאי 1865 קיבל קמפר חנינה. מאחר שביתו הקודם נהרס בפשיטה של כוח בפיקודו של ג'ורג' ארמסטרונג קסטר, רכשה חמותו בית עבור המשפחה במחוז מדיסון. לאחר מכן חידש קמפר את עיסוקו בעריכת דין. עם זאת, הקליע שפצע אותו בגטיסברג היה ממוקם בסמוך לעורק מרכזי, ולא ניתן היה להסירו מבלי לסכן את חייו, כך שהוא סבל מכאב במפשעה עד יומו האחרון. על כל פנים, הוא ניסה למשוך הון ממדינות הצפון כדי לשקם את הכלכלה המקומית ההרוסה. יחד עם חברו לספסל הלימודים וקצין הקונפדרציה ג'ון ד. אימבודן (אנ') הוא החזיק משרד עורכי דין, שעיסוקו כלל פעילות בתחום פשיטות רגל.
החל מ-1867 סייע קמפר בהקמת המפלגה השמרנית של וירג'יניה, בתחילה כדי להתנגד לחוקת המדינה החדשה שהתקבלה על ידי הוועידה בראשותו של ג'ון אנדרווד (אנ'), שהיה בעל ברית של סיעת הרפובליקנים הרדיקליים והתנגד בין השאר לאפשר לאנשי הקונפדרציה לשעבר לקבל זכות בחירה. ב-1869 חבר קמפר לגנרל נוסף לשעבר של הקונפדרציה ויזם הרכבות ויליאם מהוני (אנ') כדי להוביל לבחירתו של גילברט קרלטון ווקר לבית הנבחרים של וירג'יניה.
לאחר שבספטמבר 1870 נפטרה רעייתו של קמפר, בלה, כתוצאה מסיבוך לידה כשנולד ילדם השביעי, הרחיב קמפר את פעילותו הפוליטית. בשל אבלו על האובדן, הוא לא ישן יותר בבית המשפחה ולן במשרדו. הוא התמודד על מושב בבית הנבחרים של ארצות הברית, אך נוצח על ידי חבר בית הנבחרים המכהן ג'ון ט. האריס (אנ')
מושל וירג'יניה

בבחירות למשרת מושל וירג'יניה של 1873, לאחר שחוקי תקופת השיקום הסתיימו וזכות ההצבעה של אנשי צבא הקונפדרציה הושבה להם, הביס קמפר בקלות את חבר תנועת שאינם יודעים דבר לשעבר ואיש הקונפדרציה שעבר לשורות הרפובליקנים, רוברט ויליאם יוז (אנ'), שקיבל 43.84 אחוזים בלבד מקולות הבוחרים. תומכיו של קמפר כללו את הגנרלים לשעבר בצבא הקונפדרציה, ג'ובל ארלי ופיציו לי, וכן את מהוני וג'ון ס. מוסבי (אנ'). מנגד, יוז זכה בתמיכתו של המושל לשעבר ואיש צבא הקונפדרציה הנרי וייז.
קמפר כיהן כמושל מינואר 1874 ועד ינואר 1878. הוא חי בצניעות, ונעזר בבנו מיד, ששימש כמזכירו. הוא ערך שינויים היכן שהתאפשר בתקציב המדינה, ובשלהי תקופת כהונתו, קידם מיסוי על אלכוהול. מחלוקת פוליטית מרכזית נסובה סביב השאלה אם לשלם את חובות המלחמה של וירג'יניה. קמפר חבר לסיעה שתמכה בתשלום, ו"מפלגת המתאמים מחדש" (Readjuster Party), בהנהגתו של מהוני, התנגדה לכך. קמפר גם אכף את סעיפי זכויות האזרח בחוקת המדינה החדשה, זאת על אף שהתנגד לה מלכתחילה. בפברואר 1874 הוא הטיל וטו על חוק שהעביר בית המחוקקים שניסה להעביר את השליטה בפיטרסבורג מידי נבחרי הציבור (כולל אפרו-אמריקאים) לידי חברי ועדה שמונתה על שופט. החלטת הווטו שלו נעקפה על ידי הסנאט של וירג'יניה, אף על פי שתומכי החוק משכו אותו במחאה. גנרל ארלי חלק בתוקף על החלטתו של קמפר ב-1875 לאפשר ליחידת מיליציה של אפרו-אמריקאים להשתתף בטקס חנוכת פסל של הגנרל תומאס ג'ונתן ג'קסון. קמפר ניסה גם לקדם רפורמה במערכת הכליאה ולבנות בתי ספר ציבוריים על אף חוסרים בתקציב. בקבלת הפנים המרכזית האחרונה שקיים באוקטובר 1877, הוא אירח את הנשיא רתרפורד הייז, שנכח בפתיחת יריד מדינתי בריצ'מונד.
מותו

עם תום תקופת כהונתו כמושל, עקב הגבלת כהונה, שב קמפר, יחד עם ששת ילדיו לעיסוקו בחקלאות ובעריכת דין. הוא מכר את הבית במחוז מדיסון ורכש בית, שנודע בשם וולנט הילס, שהשקיף על נהר רפידן ועל הרי בלו רידג', ושכן ליד בית המשפט של מחוז אורנג'. סיבוכים שנבעו מהקליע שנותר בגופו החמירו, ובסופו של דבר שותק הצד הימני של גופו.
ג'יימס קמפר נפטר באחוזתו ב-7 באפריל 1895. הוא נטמן בחלקת הקבר המשפחתית.
במקום בו שכן ביתו לשעבר הוקם שלט ציון היסטורי. בשל תמיכתו של קמפר בחינוך לאפרו-אמריקאים, כמה בתי ספר של ילדי מגזר זה שהוקמו במהלך תקופת כהונתו כמושל, נקראו על שמו, כולל בית הספר קמפר מספר 4 במחוז ארלינגטון. על שמו נקרא גם רחוב בלינצ'בורג.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1648-1649
בלט המאה ה-20

בלט המאה ה-20 (בצרפתית: Ballet du XXme Siècle) הייתה להקת בלט ומחול מודרני בבריסל, בלגיה. במשך שנים רבות הייתה זו להקת המחול הרשמית של התיאטרון המלכותי דה לה מונה.
הלהקה נודעה בהכללת יסודות מדרום ומזרח אסיה בהופעותיה.
היסטוריה

מוריס בז'אר ייסד קודם כן להקה בפריז, שנקראה תחילה "בלט הכוכב" ("Les Ballets de l'Étoile") ובהמשך "בלט תאטר דה מוריס בז'אר". כשעבר לבריסל ב-1960, לקח עמו את הלהקה ושינה את לבלט המאה ה-20". בסופו של דבר התפרקה הלהקה כשבז'אר עבר לשווייץ להקים את בלט בז'אר בלוזאן בשנת 1987.